Жұмбақтар әлемі

Мақсаты: жұмбақтар арқылы оқушының ой-өрісін, ойлау қабілетін дамытып, дүниетанымын кеңейту, сөздік қорын молайтып, тіл байлығын жетілдіру, шапшаңдыққа, ізденімпаздыққа, бір – бірін тыңдай білуге, ұйымшылдыққа тәрбиелеу.

Барысы

Жұмбақ –ауыз әдебиетінің бір түрі. Жұмбақ тақпақтап, ұйқастырылып айтылады. Жұмбақ туралы ұлы жазушы М.Әуезов «Жұмбақ-адамның дүниетану жолындағы ойының қиялының шамасын білдіреді»,-деген екен. Жұмбақты шешу, оны ойлаудың өзі өнер. Біз жұмбақтар әлемінің қаншалықты қызықты, әрі сан түрлі екеніне көз жеткіземіз. Олай болса,осы сайыс арқылы өз өнерімізді, білімімізді ортаға салайық.

Кезеңдері:

1. Сөзжұмбақ шешу
2. Әріп жұмбақ
3. Кім тапқыр?
4. Жұмбақ жасыр
5. Сурет-жұмбақ

1-топ: «Тапқырлар»

2-топ: «Білгірлер»

1-бөлім; «Сөзжұмбақ»

|  |  |  |  |  |  |  |
| --- | --- | --- | --- | --- | --- | --- |
| ж |  |  |  | | | |
| ұ |  |  |  |  | | |
| м |  |  |  |  |  | |
| б |  |  |  |  |  |  |
| а |  |  |  |  |  |  |
| қ |  |  |  |  |  |  |

1.Ең кіші үш таңбалы сан

2. Тікұшақтың туысы

3. Көрпеге салатын ақ ұлпа

4. Қысқы аяқ киім

5. Үлкен, қатты өсімдік

6.Арзанға қарама-қарсы сөз

|  |  |  |  |  |  |  |
| --- | --- | --- | --- | --- | --- | --- |
| ж |  |  |  | | | |
| ұ |  |  |  |  | | |
| м |  |  |  |  |  | |
| б |  |  |  |  |  |  |
| а |  |  |  |  |  |  |
| қ |  |  |  |  |  |  |

1. Жыл мезгілі
2. Сайыс бағасы
3. Тышқанның жауы
4. Белді буатын зат
5. Батырдың есімі
6. Су алатын жер

2-бөлім: «Әріп жұмбақ» Бұл бөлімде екі топтың оқушылары шапшаңдық таныту керек. Қай топ бірінші жауап берсе, сол топ ұпай алады.

1. Қырда бар, тауда жоқ

Айранда бар, сүтте жоқ (Р)

1. Өңірде бар, өмірде жоқ

Жеңілде бар, ауырда жоқ (ң)

1. Сарыда бар, көкте жоқ

Сұрда бар, ақта жоқ (С)

1. Қарда бар, мұзда жоқ

Құзда бар, жарда жоқ (Қ)

1. Шамда бар, шаңда жоқ,

Малда бар, аңда жоқ (М)

3-бөлім: «Кім тапқыр?» Дұрыс жауап беріп отырған топ ұпай алып отырады.

1. Үлкен үйге барасың

Үлкен білім аласың. (мектеп)

1. Қате көрсе өшіреді

Деме оны кешіреді. (өшіргіш)

1. Жылжытады алға бізді,

Жылжымайды бірақ өзі. (сынып)

1. Бойлаған сайын тереңге

Шығасың биік беленге. (білім)

1. Түйістірді көзіңді көзіңе

Жолықтырды өзіңді-өзіңе. (айна)

1. Қалтамда жатыр тісі бар,

Тістемей ақ істер ісі бар. (тарақ)

4-бөлім: «Жұмбақ жасыр» Бұл бөлімде топ ішінен бір бала жасырулы суретті көреді де, өз тобына ыммен жұмбақтап айтады. Әр топ бес суреттен жасырады.

5-бөлім: «Сурет жұмбақ»

Берілген суретті табу үшін сурет бетіндегі ұяшықтардың бірін таңдап, алып тастау керек. Жасырын суреттін бір шеті ашылғаннан кейңн, қандай сурет жасырылғанын толық айту керек.